armvectores/hy_wikipedia_2023 huggingface dataset:
Կոբլենց

Կոբլենց (գերմ.՝ Koblenz, Coblenz, լատ.՝ Confluentes, «միախառնված»), քաղաք Արևմտյան Գերմանիայի, Ռայնլանդ Պֆալց հողում։ Գտնվում է Հռենոս և Մոզել գետերի միախառնման տեղում։
Ռայնլանդ Պֆալցի բնակչության թվով երրորդ քաղաքն է  (2006 թվական, 106 հազար բնակիչ)։


== Պատմություն ==

Մ.թ.ա. 55 թվականին հռոմեական զորքերը Հուլիոս Կեսարի գլխավորությամբ հասան այդ վայրերը, որտեղ էլՀռենոս գետի վրա կամուրջ կառուցեցին։ Ավելի ուշ, Գերմանիան նվաճելու ռազմական արշավանքի ժամանակ, հռոմեական զորահրամանատար Դրուզը հիմնեց ռազմական ճամբար «Castellum apud Confluentes» անվամբ։

49 թվականին հռոմեացիների կողմից Հռենոս գետի վրա կառուցված կամրջի մնացորդները կարելի է տեսնել մեր օրերում։ Գերմանական ցեղերից կամուրջը պաշտպանելու համար գետի յուրաքանչյուր կողմում կառուցվել է երկու ամրոց։ Կամուրջը ավերվել է 259 թվականին` Ֆրանկների կողմից։ Քաղաքի մերձակայքում էր Մերկուրիի տաճարը, որը կանգուն է մնացել մինչև V դարը։
1773 թվականին Կոբլենցում ծնվել է ապագա արտաքին գործերի նախարարը, և Ավստրիայի Հաբսբուրգյան դինաստիայի կանցլեր, 1814-1815 թվականներին Վիեննայի կոնգրեսի ղեկավար՝ արքայազն Կլեմենս Վենցել Լոտար Մետեռնիխը (գերմ.՝ Klemens Wenzel Lothar von Metternich-Winneburg-Beilstein):


=== Սուրբ Կաստորի Բազիլիկ ===
Բազիլիկի շինարարությունը սկսվել է քաղաքից դուրս, 836 թվականին։ Օծման արարողությանը ներկա է եղել Լյուդովիկոս I Բարեպաշտը։ Տաճարը օծվել է ի պատիվ տեղական սուրբ քրիստոնեական առաջնորդ` Կաստոր Կարդենացու (գերմ.՝ Castor von Karden): Հենց այստեղ են նախնական բանակցություններ վարել, որոնք հանգեցրել են 843 թվականին Վերդենում կնքված պայմանագրի կնքմանը, որն էլ իր հերթին նպաստել է Ֆրանկական թագավորության վերափոխմանը` Ֆրանսիայի, Գերմանիայի և 1000 տարի հետո` Իտալիայի։ Բազիլիկը ժամանակակից տեսք է ձեռք բերել XII դարում։


=== Սուրբ Տիրամոր տաճարը ===
Սուրբ Տիրամոր տաճարը գտնվում է քաղաքի ամենաբարձր մասում։ Կառուցվել է XII—XV դարում, հռոմեական ոճով։


== Տեսարժան վայրեր ==
Բալդուինբրեկե (իտալերեն՝ Balduinbrüke)` կամուրջ դեպի Մոզել (XIV դար)
Կոբլենցի ամրոց (XVIII դար)
Գերմանական անկյուն
Թքող տղայի շատրվան (գերմ.՝ Schängel Fontan)
Գլխավոր գերեզմանատուն
Ֆրանսիական գերեզմանատուն
Էրենբրիտշտեյնի բերդ (գերմ.՝ Festung Ehrenbreitstein)
		
		
		
		
		
		


== Քույր քաղաքներ ==


== Քաղաքի հետ կապված հայտնի գործիչներ ==
Մաքս Լաուե` նոբելյան դափնեկիր,
Թոմաս Անդերս` երգիչ, «Modern Talking» դուետի նախկին անդամ,
Վալերի Ժիսկար դ'Էստեն` Ֆրանսիայի նախագահը (1974-1981թթ),
Մոլիտոր, Յան Պյոտր (1702-1756)` գերմանացի բարոկկո նկարիչ,
Մարիա Մագդալենա` Լյուդվիգ վան Բեթհովենի մայրը,
Կարլ Հենրիխ Մատերենիխ Վինեբուրգ (1622–1679)` Մայնցի արքեպիսկոպոս,
Ժոսեփ Մարիուս ֆոն Բաբո (1756-1822)` գերմանացի դրամատուրգ,
Բոդո Իլլգներ (1967)` Գերմանացի ֆուտբոլիստ, դարպասապահ։ Խաղացել է Քյոլնի և Մադրիդի «Ռեալի» ակումբներում, ինչպես նաև Գերմանիայի հավաքականում։ 1990 թվականին աշխարհի չեմպիոն:1991 թվականի Եվրոպայի լավագույն դարպասապահը։ Գերմանիայի լավագույն դարպասապահ՝ 1989, 1990, 1991, 1992 թվականներին։
Ավգուստ Դրուֆֆել` գերմանացի պատմաբան։


== Ծանոթագրություններ ==
Քերոլ շրջան (Միսսիսիպի)

Անվան այլ կիրառումների համար տե՛ս՝ Քերոլ շրջան (այլ կիրառումներ)Քերոլ շրջան (անգլ.՝ Carroll County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.627 կմ² է, բնակչությունը՝ 10.597 մարդ (2010 թ. տվյալներով)։ Շրջանի վարչական կենտրոնները երկուսն են՝ Քերոլտոն և Վեյդեն բնակավայրերը։ Կազմավորվել է 1833 թ.։ Շրջանն անվանակոչվել է ի պատիվ Չարլզ Քերոլի, որ ԱՄՆ-ի անկախության հռչակագիրն ստորագրած այրերից մեկն էր։


== Ծանոթագրություններ ==
Առաքելական եկեղեցի (Մյունստեր)

Առաքելական եկեղեցի (գերմ.՝ Apostelkirche), ավետարանական եկեղեցի Մյունստերի պատմական կենտրոնում՝ Հյուսիսային Հռենոս-Վեսթֆալիա։ Եկեղեցին ընկած է An der Apostelkirche և Neubrückenstraße փողոցների խաչմերուկում՝ հին քաղաքի հյուսիսային մասում։
Առաքելական եկեղեցին կառուցվել է XIII դարի երկրորդ կեսին Ֆրանցիսկյան եկեղեցուն կից։ Այն նվիրված է Սուրբ Եկատերինա Ալեքսանդրիացու հիշատակին։ Սկզբնական շրջանում եկեղեցին գոթական դահլիճում երկնավ կառուցվածք ուներ, որը խորանի մասում նեղացված էր։ Հաջորդ դարերի ընթացքում եկեղեցին անընդհատ վերակառուցվել է։ XVI և XVII դարերի ընթացքում եկեղեցում ավելացվել է նաև երրորդ նավը հյուսիսային մասում։ Այսպիսով եկեղեցին դարձավ եռանավ։

Մեդիատիզացիայի գալուստով, որը ղեկավարվում էր նապոլեոնյան նախարար Թալեյրանը, 1803 թվին Մյունստերյան եպիսկոպոսությունը ենթարկվեց բռնագրավման, ամբողջ գույքն անցավ պետությանը, ֆրանսիական մենաստանը փակվեց, իսկ Առաքելական եկեղեցին պղծվեց։
В 1822 թվին եկեղեցին վերականգնվեց ճարտարապետ Կարլ Ֆրիդրիկ Շինկելի կողմից։ Եկեղեցի կրկին վերաբացվեց որպես Պրուսիայի բանակի մաս կազմող եկեղեցի։ Իսկ 1840 թվականին եկեղեցին փոխանցվեց քաղաքային ավետարանական խորհրդին։
Մինչ 1922 թվականը եկեղեցին անվանում էին պարզապես Մյունստերի ավետարանական եկեղեցի, բայց քաղաքում ևս մեկ ավետարանական եկեղեցի բացելուց հետո այն վերանվանեցին ուղղակի Առաքելական։
Երկրորդ համաշխարհային պատերազմի ժամանակ խորհրդային ավիացիայի կողմից եկեղեցին ռմբակոծվել է և խիստ տուժել։ Եկեղեցու վերականգնումը տևել է մինչև 1960 թվականը։


== Ծանոթագրություններ ==


== Արտաքին հղում ==
Եկեղեցու պաշտոնական կայքը (գերմ.)
Մանկական Եվրատեսիլ երգի մրցույթ

Մանկական Եվրատեսիլ երգի մրցույթը ամենամյա հեռուստամրցույթ է, որին մասնակցում են Եվրոպական հեռարձակողներին միության որոշ երկիր-անդամների ներկայացուցիչները։ Մանկական Եվրատեսիլը հաղորդվում է հեռուստատեսությամբ և ռադիոյով Եվրոպայի ամբողջ տարածքում և աշխարհի ուրիշ այլ մասերում, ինչպես նաև Ինտերնետում։ Մրցույթում կարող են մասնակցել 9-ից մինչև 14 տարեկան երեխաները։


== Մասնակցություն ==
Մանկական Եվրատեսիլ, ինչպես նաև սովորական Եվրատեսիլում, կարող են մասնակցել միայն ԵՀՄ-ի երկիր-անդամների մասնակիցներ, թեև մրցույթը ցուցադրվում է նաև այլ, չմասնակցող, երկրներում։
Հետևյալ աղյուսակում և քարտեզին նշված են այն բոլոր երկրները, որոնք երբևէ մասնակցել են մրցույթում՝


== Հաղթողներ ==


== Ծանոթագրություններ ==
Քայլող վագր (քանդակ, Օսլո)

«Քայլող վագր» քանդակ (նորվ.՝ Vandre tiger), քանդակ Նորվեգիայի մայրաքաղաք Օսլոյում։
«Քայլող վագր» քանդակը բավականին հայտնի է, քանի որ տեղադրված է մայրաքաղաքի կայարանում։ Պատրաստված է մետաղից։ Քանդակի չափսերը համապատասխանում են վագրի իրական չափերին։ Բոլոր մանրամասնությունները քանդակված են նրբորեն, որպեսզի հնարավորինս նմանվի իրական կենդանուն։
Կայարանը բացվել է 1987 թվականին և նույն տարում էլ տեղադրվել է քանդակը։ Հեղինակն է անհայտ նորվեգացի քանդակագործ։


== Ծանոթագրություններ ==
Էդիլսոն Մենդես Գիմարայնս

Էդիլսոն Մենդես Գիմարայնս (առավել հայտնի է որպես Էդիլսոն, պորտ.՝ Edílson Mendes Guimarães, հուլիսի 27, 1986(1986-07-27), Nova Esperança, Paraná, Պարանա, Բրազիլիա), բրազիլացի ֆուտբոլիստ։ «Գրեմիո» ակումբի պաշտպան։


== Կենսագրություն ==
Էդիլսոնը «Ավաի» ակումբի սան է։ Ֆլորիանոպոլիսի ակումբի հիմնական կազմում իր նորամուտը կատարել է 2004 թվականին։ 2005 թվականին նա տեղափոխվել է Սալվադորի «Վիտորիա» ակումբ, որի հետ հաղթել է Բաիա նահանգի առաջնությունում, իսկ տարվա երկրորդ կեսն անցկացրել է «Ատլետիկո Մինեյրո» ակումբում։ Դրանից հետո նա վերադարձել է «Ավաի»։ 2008 թվականին Էդիլսոնը փոխել է հինգ ակումբներ` «Վերանոպոլիս», «Գուարանի» (Պալոսա), «Պոնտե Պրետա», «Ժոինվիլ» և «Ժուվենտուս» (Ժարագուա դու Սուլ)։ 2009-2010 թվականներին նա խաղացել է «Պոնտե Պրետայում», բայց կարգապահության հետ կապված լուրջ խնդիրների պատճառով հեռացել է թիմից։
2011 թվականին Էդիլսոնը տեղափոխվել է «Գրեմիո», որը 2010 թվականի հաղթել է Գաուշու լիգայում։  2011 թվականին նա վարձավճարով հանդես է եկել «Ատլետիկո Պարանաենսեում»։
2013-2014 թվականներին նա հանդես է եկել «Բոտաֆոգոյի» կազմում, և «միայնակ աստղին» օգնել է 2013 թվականին դառնալ Ռիո դե Ժանեյրոյի նահանգի չեմպիոն։  Սակայն ակումբի ղեկավարության հետ կոնֆլիկտի պատճառով հեռացել է թիմից։ Հաջորդ երկու տարիներն անցկացրել է «Կորնինթիանսում» և 2015 թվականին եղել է այս թիմի հիմնական խաղացողներից մեկը, և ակումբի կազմում դարձել Բրազիլիայի չեմպիոն։
2016 թվականին Էդիլսոնը կրկին սկսել է խաղալ «Գրեմիոյում»։ Նա «հրացանակիրներին» օգնել է նվաճել 2016 թվականի Բրազիլիայի գավաթը, իսկ 2017 թվականին Լիբերտադորեսի գավաթը։


== Անձնական կյանք ==
Էդիլսոնն ամուսնացած է Կառոլինա Սերեպրինի հետ, 2017 թվականին ծնվել է զույգի որդին` Ժոակինը։


== Ձեռքբերումներ ==
 Բրազիլիայի չեմպիոն (1) – 2015
 Բրազիլիայի գավաթի դափնեկիր (1) – 2016
 Լիբերտադորեսի գավաթակիր (1) – 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Կաշկան

Կաշկան (ռուս.՝ Кашкан), գետ Կամչատկա թերակղզու հյուսիսարևելյան մասում։ Թափվում է Կամչատկա գետ, գետաբերանից ձախ հեռավորության վար։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000012782


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրասնենսկի գյուղական խորհուրդ (այլ կիրառումներ)

Կրասնենսկի գյուղական խորհուրդ, կարող է վերաբերել՝

Կրասնենսկի գյուղական խորհուրդ - Ուկրաինայի Պոլտավայի մարզի Կոբելյակսկի շրջանում
Կրասնենսկի գյուղական խորհուրդ - Ուկրաինայի Սումիի մարզի Կոնոտոպսկի շրջանում
Կրասնենսկի գյուղական խորհուրդ - Ուկրաինայի Խարկովի մարզի Պերվոմայսկի շրջանում
Դավիթ Սեդրակյան (պետական գործիչ)

Անվան այլ կիրառումների համար տե՛ս՝ Դավիթ Սեդրակյան (այլ կիրառումներ)Դավիթ Մհերի Սեդրակյան (ապրիլի 25, 1983(1983-04-25), Երևան, Հայկական ԽՍՀ, ԽՍՀՄ), Հայաստանի պետական գործիչ։


== Կրթություն ==
1990-1999 թթ. - սովորել և ավարտել է Երևանի թիվ 17 միջնակարգ դպրոցը։
1999-2003 թթ. - սովորել և ավարտել է Երևանի պետական համալսարանի տնտեսագիտության ֆակուլտետի բակալավրիատը։
2003-2005 թթ. - սովորել և ավարտել է Երևանի պետական համալսարանի տնտեսագիտության ֆակուլտետի մագիստրատուրան։
2009 թ. - ավարտել է ԵՊՀ իրավաբանական ֆակուլտետը՝ հեռակա ուսուցմամբ։
2010 թ. ընդունվել է Լոնդոնի տնտեսագիտության և քաղաքական գիտությունների դպրոց։


== Աշխատանքային գործունեությունը ==
2003-2005 թթ. - ծառայել է Հայաստանի զինված ուժերում։
2006-2007 թթ. - Երևանի Էրեբունի համայնքի ղեկավարի խորհրդական։
2007-2009 թթ. - Երևանի Էրեբունի համայնքի ղեկավարի տեղակալ։
2013 թ. մայիսի 5-ին ընտրվել է Երևան քաղաքի ավագանու անդամ՝ Հայաստանի Հանրապետական կուսակցության համամասնական ընտրացուցակով։
2014 թ. օգոստոսի 29-ին Հայաստանի վարչապետի որոշմամբ նշանակվել է Հայաստանի կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
«Դավիթ և Էլինա» և «Դռագսման» ՍՊԸ-ների հիմնադիրն է և 100% բաժնետերը, ինչպես նաև հանքարդյունաբերության ոլորտի գործունեություն իրականացնող «ԴԻ ԷՅ Մայնինգ» ընկերության 50% բաժնետերը։Դավիթ Սեդրակյանը Հայաստանի Ազգային ժողովի պատգամավոր Մհեր Սեդրակյանի որդին է։


== Ծանոթագրություններ ==
Կան (շրջան)

Կան (ֆր.՝ Caen), շրջան (ֆր.՝ Arrondissement) Ֆրանսիայում, գտնվում է Ստորին Նորմանդիա երկրամասում։ Շրջանի դեպարտամենտ՝ Կալվադոս։ Սուպերֆեկտուրա՝ Կան։ Շրջանի բնակչությունը 2006 թվականին կազմել է 404.324 մարդ։ Բնակչության խտությունը կազմում է 203 մարդ/կմ²։ Շրջանի տարածքը կազմում է 1990 կմ²։


== Վարչական բաժանում ==
Շրջանը բաժանված է 24 համայնքի՝

Բուրգեբյուս
Բրետվիլ սյուր Լեզ
Կաբուր
Կան-1
Կան-2
Կան-3
Կան-4
Կան-6
Կան-7
Կան-8
Կան-9
Կան-10
Կրյոլի (կանտոն)
Դուվր լա Դելիվրանդ
Էվրեսի
Ֆալեզ Նորդ
Էրուվիլ Սեն-Կլեր
Մորտո-Կուլիբյոֆ
Ուիստրեամ
Տյուրի Արկուր
Տիյի սյուր Սյոլ
Տրոարն
Վիլ Մոկաժ


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Կանի շրջան (ֆր.)


== Ծանոթագրություններ ==
Յասինովսկի (Կույբիշևի շրջան)

Յասինովսկի (ռուս.՝ Ясиновский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Միսատո

Միսատո (ճապ.՝ 三郷市 Միսատո-սի), Ճապոնիայի Սայտամա պրեֆեկտուրայում գտնվող քաղաք։ Քաղաքի մակերեսը կազմում է 30,16 կմ², բնակչությունը՝ 134 905 մարդ, բնակչության խտությունը՝ 4472,98 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու վրա՝ Կինկի տարածաշրջանի Սայտամա պրեֆեկտուրայում։ Այս քաղաքի հետ սահմանակցում են Յոշիկավա, Սոկա, Յասիո, Նագարեյամա քաղաքները։


== Բնակչություն ==
Քաղաքի բնակչությունը կազմում է 134 905 մարդ (2014 թվականի հուլիսի 1-ի տվյալների համաձայն), իսկ խտությունը՝ 4472,98 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Միսատո քաղաքը խորհրդանշող ծառ է համարվում Castanopsis-ը, ծաղիկ՝ Rhododendron indicum-ը, թռչուն՝ փոքր սուզակը։


== Եղբայր քաղաքներ ==
 Աձումինո, Ճապոնիա (1984 թվականից)
 Սանգո, Ճապոնիա (1986 թվականից)
 Հիրոնո, Ճապոնիա (2008 թվականից)


== Ծանոթագրություններ ==


== Արտաքին հղումներ ==
Միսատո քաղաքի պաշտոնական վեբկայք(ճապոներեն)
Օստրովսկի շրջան (այլ կիրառումներ)

Օստրովսկի շրջան, կարող է վերաբերել՝

Օստրովսկի շրջան - մունիցիպալ շրջան Ռուսաստանի Պսկովի մարզում
Օստրովսկի շրջան - մունիցիպալ շրջան Ռուսաստանի Կոստրոմայի մարզում
Վերվիո

Կոլորինա (իտալերեն՝ Vervio), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 239 մարդ, բնակչության խտությունը կազմում է 20 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 23030, հեռախոսային կոդ՝ 0342։
Կոմունայի հովանավորն է Սուրբ Հիլարին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 770057
Էլեկտրոնային փոստ՝ protocollo@comune.vervio.so.it
Պաշտոնական կայք՝ http://www.comune.vervio.so.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էկտոր Բելյերին

Հեկտոր Բելլերին (իսպ.՝ Héctor Bellerín Moruno, մարտի 19, 1995(1995-03-19)[…], Բարսելոնա, Իսպանիա), իսպանացի ֆուտբոլիստ է, ով խաղում է Լոնդոնի Արսենալի կազմում, որպես՝ աջ պաշտպան։ Վարձավճարով նաև հանդես է եկել Ուատֆորդում, հանդես է եկել Իսպանիայի մինչև 16 և 21 տարեկանների հավաքականներում։


== Ակումբային կարիերա ==
Ծնվել է Բարսելոնայում։ Նա իր կարիերան սկսել է Բարսելոնայի երիտասարդական թիմերում։ 2011 թվականի ամռանը տեղափոխվում է Արսենալ և 2013 թվականին կապում է իր առաջին պրոֆեսիոնալ պայմանագիրը։ Արսենալի կազմում իր դեբյուտը Բելյերինը նշել է 2013 թվականի սեպտեմբերի 25-ին Վեսթ Բրոմվիչի հետ գավաթային խաղում՝ խաղի 95-րդ րոպեին փոխարինելով հայրենակցին՝ Միկել Արտետային։ Երկու ամիս անց վարձավճարով տեղափոխվում է Չեմփիոնշիփ՝ Ուատֆորդ։ Ութ օր անց Յովիլ Թաուն ֆուտբոլային ակումբի հետ խաղում նշում է իր դեբյուտը։ Մինչ մրցաշրջանի ավարտը հանդես է գալիս Ուատֆորդում և 2014 թվականի փետրվարին նրան նորից հրավիրում են Արսենալի առաջին թիմ։

Մաթյո Դեբյուշիի,Կալում Չեմբերսի և Նաչո Մոնրեալի վնասվածքների շնորհիվ, Բելյերինը 2014 թ.-ի սեպտեմբերի 16 թ.-ին իր դեբյուտն է նշում Չեմպիոնների լիգայում, Դորտմունդի Բորուսիայից կրած 2-0 հաշվով պարտության ժամանակ։ Արսենալի կազմում առաջին գոլը խփել է 2015 թ.-ի փետրվարի 1-ին Ասթոն Վիլայի հետ կայացած (5-0) մրցավեճում, իսկ երկրորդը ապրիլի 4-ին Լիվերպուլի դեմ կայացած մրցավեճում (4-1)։ Այդ խաղում Բելյերինը նաև սեփական տուգանայինում խախտեց կանոնները Ռահիմ Ստեռլինգի նկատմամբ և իր թիմի գլխին բերեց 11-մետրանոց։ Բելյերինը Արսենալի հիմնական կազմում էր նույն տարվա մայիսի 30-ին Ուեմբլիում կայացած Անգլիայի գավաթի եզրափակչի ժամանակ (4-0)՝ օգնելով իր թիմին անցկացնել չոր հանդիպում։ Բելյերինը մրցաշրջանի ավարտից հետո Արսենալի հետ կնքում է երկարաժամկետ պայմանագիր։ 2015/16 մրցաշրջանի առաջին խաղում, սկզբունքային մրցակից՝ Չելսիի հետ կայացած Անգլիայի Սուպերգավաթի ժամանակ (1-0) Բելյերինը նվաճում է իր երկրորդ գավաթը (Պետեր Չեխի առաջին խաղը Չելսիի դեմ)։


== Միջազգային կարիերա ==
2013 թվականի Եվրոպայի մինչև 19 տարեկանների առաջնությունում Բելյերինն իր թիմի հետ հասնում է մինչև կիսաեզրափակիչ։ Իր դեբյուտը նշել է մինչև 21 տարեկանների հավաքականում Ալբերտ Սելադեսի օրոք 2015 թվականի մարտի 30-ին՝ Բելառուսի հավաքականի դեմ կայացած ընկերական խաղում (4-0), խաղալով 90 րոպե։


== Խաղաոճ ==
Բելյերինը հայտնի է իր կայծակնային արագությամբ։ Նա 2014/15 մրցաշրջանում գերազանցեց Թեո Ուոլքոթի 40 մետր տարածության ռեկորդը։


== Վիճակագրություն ==


=== Ակումբային ===


== Ծանոթագրություններ ==
Կարմիր (գյուղաքաղաք)

Անվան այլ կիրառումների համար տե՛ս՝ Կարմիր (այլ կիրառումներ)Կարմիր, Կարմրակ, գյուղաքաղաք Թուրքիայում, Կայսերիի վիլայեթում, Կեսարիա քաղաքից 20  Կմ հյուսիս-արևելք։ Գտնվում է ձորակի մեջ՝ երեք կողմից շրջապատված այգիներով։ XX դարի սկզբին ուներ 900 տուն բնակիչ՝ 120-ը հայ, 450-ը հույն, 330-ը թուրք։ Զբաղվում էին երկրագործությամբ, անասնապահությամբ և արհեստներով (դերձակություն, հյուսնություն, կոփագործություն, գորգագործություն)։ Հայերն ունեին գմբեթավոր եկեղեցի (Սուրբ Ստեփանոս)։ Գործում էր երկսեռ Սահակ-Պարթևյան անունով վարժարան (115 աշակերտ) և գրադարան։ Հայերը տեղահանվել են 1915 թվականին Մեծ Եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Ալեքսանդր Դրագովիչ

Ալեքսանդր Դրագովիչ (սերբ.՝ Александар Драговић, մարտի 6, 1991(1991-03-06), Վիեննա, Ավստրիա), սերբական ծագումով ավստրիացի ֆուտբոլիստ, պաշտպան։ Հանդես է գալիս գերմանական «Բայեր 04»-ի և Ավստրիայի ազգային հավաքականի կազմում։


== Ակումբային կարիերա ==


=== «Բազել» ===
Դրագովիչը իր կարիերան սկսել է «Ավստրիա Վիեն»-ի կազմում։
2011 թվականի փետրվարի 1-ին Ալեքսանդր Դրագովիչը միացել է շվեյցարական «Բազել»-ին։ Թիմի կազմում իր նորամուտը նա նշել է « Սանկտ Գալլեն»-ի դեմ խաղում, որն ավարտվել է 3-0 հաշվով։ 2010/11 մրցաշրջանի արդյունքում «Բազել»-ը դարձել է Շվեյցարիայի չեմպիոն։
2011 թվականի հուլիսին ֆուտբոլիստը օգնել է թիմին դառնալ «Ուռենկուպ»-ի («Ժամերի գավաթ») գավաթակիր։ Շվեյցարիայի առաջնության շրջանակներում իր առաջին գոլն Ալեքսանդրը խփել է 2011 թվականի հոկտեմբերի 1-ին՝ «Սերվետ»-ի դեմ խաղում։ 2011/12 մրցաշրջանի ընթացքում Ալեքսանդր Դրագովիչը օգնել է թիմին դառնալ Շվեյցարիայի չեմպիոն և գավաթակիր։ 
2012/13 մրցաշրջանի արդյունքում Դրագովիչը «Բազել»-ի կազմում դարձել է Շվեյցարիայի չեմպիոն և գավաթի խաղարկության փոխչեմպիոն։


=== «Դինամո Կիև» ===
2013 թվականի հուլիսի 26-ին Ալեքսանդր Դրագովիչը 5 տարվա պայմանագիր է կնքել ուկրաինական «Դինամո Կիև»-ի հետ։
2014/15 մրցաշրջանի ընթացքում Դրագովիչն օգնել է թիմին դառնալ Ուկրաինայի Պրեմիեր լիգայի չեմպիոն։ 2015 թվականի նոյեմբերի 4-ին Դրագովիչը խփել է իր առաջին գոլը Չեմպիոնների լիգայի շրջանակներում՝ «Չելսի»-ի դեմ խաղում։ Այդ խաղում «Դինամո»-ն պատվեել է 2-1 հաշվով։


=== «Բայեր 04» ===
2016 թվականի օգոստոսի 22-ին Դրագովիչը տեղափոխվել է Բունդեսլիգան ներկայացնող «Բայեր 04»։ Նա թիմի հետ կնքել է 5 տարվա պայմանագիր։


== Միջազգային կարիերա ==
Մինչև Ավստրիայի ազգային հավաքականում հանդես գալը Դրագովիչը հանդես է եկել Ավստրիայի Մ17 և Մ19 հավաքականների կազմում։
Ալեքսանդրը առաջին անգամ հրավիրվել է ազգային հավաքական ԱԱ 2010-ի որակավորման փուլի Ռումինիայի հավաքականի դեմ խաղին մասնակցելու համար։ Իսկ իր դեբյուտը Ավստրիայի ազգային հավաքականի կազմում Ալեքսանդրը նշել է 2009 թվականի հունիսի 6-ին։ Հավաքականի կազմում իր առաջին գոլը Դրագովիչը խփել է 2014 թվականի նոյեմբերի 18-ին՝ Բրազիլիայի հավաքականի դեմ խաղում, որն ավարտվել է 1-2 հաշվով։


== Ձեռքբերումներ ==


=== «Ավստրիա Վիեն» ===
Ավստրիայի գավաթակիր - 2008/09


=== «Բազել» ===
Շվեյցարիայի չեմպիոն - 2010/11, 2011/12, 2012/13
Շվեյցարիայի գավաթակիր - 2011/12


=== «Դինամո Կիև» ===
Ուկրաինայի չեմպիոն - 2014/15, 2015/16
Ուկրաինայի գավաթակիր - 2013/14, 2014/15
Ուկրաինայի սուպերգավաթակիր - 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Պաչե դել Մելա

Պաչե դել Մելա (իտալերեն՝ Pace del Mela), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 6072 մարդ, բնակչության խտությունը կազմում է 506 մարդ/կմ²։ Զբաղեցնում է 12 կմ² մակերես տարածք։ Փոստային ինդեքսն է՝ 98042։ Հեռախոսային կոդը՝ 090։
Կոմունայում հուլիսի 2-ին հատկապես տոնվում է Սուրբ Կույս Մարիամի և Եղիսաբեթի հանդիպումը։
Life's a Mess

«Life's a Mess» (անգլ. թարգմանաբար՝ «Կյանքը խառնաշփոթ է»), ամերիկացի ռեփեր Juice Wrld-ի և ամերիկացի երգչուհի Հոլզիի երգ։ Այն թողարկվել է 2020 թվականի հուլիսի 6-ին Grade A Productions-ի միջոցով՝ Interscope Records լեյբլի բացառիկ արտոնագրի ներքո, որպես Juice Wrld-ի սպասվելիք երրորդ՝ «Legends Never Die» ստուդիական ալբոմի երրորդ սինգլ։ Հուլիսի 6-ին հայտարարվել է ալբոմի մասին, և նույն օրն էլ այն թողարկվել է։ Այս երգը ռեփերի և Հոլզիի երկրորդ համագործակցությունն է, իսկ առաջինը 2018 թվականի հոկտեմբերի 4-ին Հոլզիի «Without Me» չարթթոփերի ռեմիքս տարբերակն է։ Այն լույս է տեսել 2019 թվականի հունվարի 9-ին։


== Երգացանկ ==


== Իրավունքներ և ձայնագրման անձնակազմ ==
Իրավունքներն ադապտացվել են Tidal ծառայությունից․

Ջարադ Հիգինս՝ վոկալ, երգի հեղինակ, կոմպոզիցիա
Էշլի Ֆրանգիփեյն՝ վոկալ, երգի հեղինակ, կոմպոզիցիա
Ռեքս Քադո՝ երգի հեղինակ, կոմպոզիցիա, արտադրություն
Չարլի Հենդսոմ՝ արտադրություն
Հևի Մելոու՝ լրացուցիչ արտադրություն
Ռիք Ռաբին՝ լրացուցիչ արտադրություն
Ռայան Վոջեսակ՝ երգի հեղինակ, կոմպոզիցիա
Մենի Մարոքուին՝ միքսինգ, ստուդիայի անձնակազմից
Քրիս Գալանդ՝ միքսինգի օգնական


== Չարթեր ==


== Թողարկման պատմություն ==


== Ծանոթագրություններ ==
Էդիտար Ադհիամբո Օչիենգ

Էդիտար Ադհիամբո Օչիենգ (անգլ.՝ Editar Adhiambo Ochieng,1989, Կիբերա, Նայրոբի, Քենիա), քենիացի ակտիվիստ, ֆեմինիստ, կանանց իրավունքների պաշտպան, օգնում է սեռական բռնություն վերապրածներին։


== Կենսագրություն ==
Էդիտար Ադհիամբո Օչիենգը ծնվել և մեծացել է Քենիայի մայրաքաղաք Նայրոբիի Կիբերա աղքատ թաղամասում։ Վեց տարեկանում նրան առաջին անգամ բռնաբարել են, իսկ 16 տարեկան հասակում ենթարկվել է խմբակային բռնաբարության։ Բռնաբարողները հանցագործությունից հետո պարծեցել են իրենց կատարածով։ Նա մատնանշում է այդ փաստը որպես կանանց նկատմամբ սեռական բռնության օրինակ և ասում, որ դա դարձել է իր ակտիվության շարժիչ ուժը։
2017 թվականին Էդիտար Օչիենգը հիմնել է Կիբերայի Խաղաղության, մարդու իրավունքների և արդարության ֆեմինիստական կենտրոնը։ Նա ինտերսեկցիոնալ ֆեմինիստ է և նրա նպատակն է ստեղծել հասարակություն, որտեղ ապահովված կլինի լիարժեք զարգացում և անվտանգություն և երիտասարդ կանանց ինքնադրսևորման հնարավորություն։ Նրա կենտրոնը նպատակ ունի երիտասարդ կանանց շրջանում ձևավորել առաջնորդական որակներ, որը որպես հարթակ կծառայի մի քանի սերնդի կանանց կազմակերպման և փոխգործակցության համար։
Էդիթարը միաժամանակ զբաղվում էր  խոցելի կանանց անձնական հիգիենայի պարագաների տրամադրման գործընթացով՝ համաձայն ՄԱԿ-ի Անվտանգության խորհրդի 1325 բանաձևի։ Նա պատմում է կանանց իրենց սահմանադրական իրավունքների մասին։
Համարվում է Peace Brigades International-ի անդամների հավաքագրման կազմակերպիչ և համագործակցում է Նայրոբիի այլ իրավապաշտպանների հետ։ 2020 թվականի հուլիսի 7-ին նա, այն 56 անձանց թվում էր, որոնք ձերբակալվել էին ոստիկանության դաժանության դեմ կազմակերպված երթի ընթացքում։
COVID-19 համաճարակի ընթացքում նա համակարգում էր սննդի և բազմակի օգտագործման դիմակների առաքումը սեռական բռնության զոհերին և հասարակության խոցելի կանանց, ինչպես նաև բնակչությանը տեղեկություններ էր հաղորդում համաճարակի մասին։ Էդիտարը ՄԱԿ-ի Մարդու իրավունքների խորհրդում մասնակցեց կանանց իրավունքների, COVID-19-ի և կանանց իրավունքների թեմայով քննարկմանը։
2019 թվականին նա Ուկվելի կուսակցությունից մասնակցել է Կիբերայի ընտրատարածքում խորհրդարանական ընտրություններին, բայց ընտրությունների երկրորդ փուլում, 2019 թվականի նոյեմբերի 7-ին, նա 41984 ընտրողներից հավաքել է ընդամենը 59 ձայն։


== Պարգևներ ==
2020 թվականին Էդիտար Օչիենգը արժանացավ Մաատա Վանգարի հիմնադրամի մրցանակի, Կիբերայում COVID-19 համաճարակի ընթացքում կատարված հասարակական աշխատանքների համար՝ դառնալով այդ մրցանակի առաջին դափնեկիրը։


== Ծանոթագրություններ ==
Աշխարհազորայիններ (հուշահամալիր)

«Աշխարհազորայիններ» հուշահամալիր (ռուս.՝ Мемориал «Ополченцы»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզում։ 1966 թվականին կառուցել են Լենինգրադի Հոկտեմբերյան շրջանի բնակիչները Պուշկին քաղաքի արևմտյան ծայրամասում, Կուզմինկա գետի ափին։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 781510211820006) համաձայն Ռուսաստանի Դաշնության կառավարության 2001 թվականի հուլիսի 10-ի թիվ 527 որոշման։


== Նկարագրություն ==
Մուտքի մոտ կանգնեցված է քառանկյուն հորիզոնական բետոնե ստելա, որի վրա փակցված գրանիտե ողորկված տախտակի վրա գրված է. «Բանակի, նավատորմի մարտիկներին` Լենինգրադի աշխատավորներից, նոյեմբեր, 1965» և «Հուշարձանը ստեղծվել է Հոկտեմբերյան շրջանի աշխատավորների միջոցներով»։ Հուշահամալիրի արևմտյան մասում գլխավոր հուշարձանն է` բետոնե ստելան, որի վրա պատկերված են Լենինգրադի պաշտպանները, հնգաթև աստղով դրոշ և «1941-1944» գրություն դիմերեսին։ Հետնամասում արված է նաև հիշատակային գրություն։ Ստելայի կողքին տեղադրված են երկու հրանոթ և բետոնե հակատանկային կոճղապատնեշներ։ Վերջիններիս վրա փակցված են հուշատախտակներ այս սահմանագիծը 1941 թվականին պաշտպանած զորամասերի անվանումներով։


== Հեղինակներ ==
Նախագծի հեղինակներն են ճարտարապետներ Վ. Ա. Սիդորովը, Ֆ. Ա. Ենիկեևը, Վ. Ա. Նևերովը, Վ. Պ. Բոյցովը, քանդակագործներ Ե. Վ. Չերկասովը, Ի. Ա. Սիրոեժկինը։


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.
Վիսլագուզով (Բոկովսկի շրջան)

Վիսլագուզով (ռուս.՝ Вислогузов), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Կարգինսկի գյուղական համայնքի կազմի մեջ։
Ստեֆան Ռաիչկովիչ

Ստեֆան Ռաիչկովիչ (սերբ.՝ Stevan Raičković; հուլիսի 5, 1928(1928-07-05), Neresnica, Kučevo, Սերբիա - մայիսի 6, 2007(2007-05-06), Բելգրադ, Սերբիա), սերբ բանաստեղծ, արձակագիր, թարգմանիչ։ Սերբիայի գիտության և արվեստի ակադեմիայի լիիրավ անդամ (1993):
Ավարտել է Բելգրադի համալսարանի փիլիսոփայության ֆակուլտետը (1947): 1949-1959 թվականներին աշխատակցել է «Радио Белграда»-ի գրական խմբագրությանը։
1945 թվականից սկսած՝ բանաստեղծություններով հանդես է եկել «Литература», «Юность», «Литературная газета», «Политика» պարբերականներին։
Հրատարակել է ավելի քան քսան բանաստեղծական գրքեր, յոթ գիրք՝ մանուկների համար, մի քանի ակնարկների ժողովածու։ Հեղինակ է քնարական  «Լռության երգը» (1952), «Տիսա» (1961), «Բանաստեղծություններ» (1972) ժողովածուներին։ Երկերի ժողովածուն հրատարակել է 1998 թվականին։ Թարգմանել է Աննա Ախմատովայի, Մարինա Ցվետաևայի, Բորիս Պաստեռնակի, Իոսիֆ Բրոդսկու և ժամանակակից ռուս բանաստեղծների։ Թարգմանել է նաև Շեքսպիրի և Պետրարկայի սոնետները։


== Ստեֆան Ռաիչկովիչը հայերեն ==
Քարե գիշերերգ; Ձոն Պրկոսի հուշարձանին (բանաստեղծություններ)։ Թարգմ.՝ Արտեմ Հարությունյան։ «Գարուն», 1999, № 1։


== Ծանոթագրություններ ==
Վիկտոր Էմանուիլ II-ի պատկերասրահ

Վիկտոր Էմանուիլ II-ի պատկերասրահ (իտալերեն՝ Galleria Vittorio Emanuele II, Իտալերեն: [ɡalleˈriːa vitˈtɔːrjo emanuˈɛːle seˈkondo]), աշխարհի ամենահին առևտրի կենտրոններից մեկը։ Գտնվում է Միլանի կենտրոնում, քառահարկ, կրկնակի կամարաշար ունեցող կառույցում։ «Պատկերասրահն» անվանվել է ի պատիվ Իտալիայի թագավորության առաջին թագավոր Վիկտոր Էմանուիլ II-ի։ Շենքը 1861 թվականին նախագծել և 1865-1877 թվականներին կառուցել է Ջուզեպպե Մենգոնին։


== Ճարտարապետություն ==
Շինությունը բաղկացած է երկու ապակեծածկ կամարաշարրերից, որոնք հատվում են Դուոմո և Լա Սկալա հրապարակները միացնող ութանկյուն անցումում։ Փողոցը ծածկված է ապակե կամարներով և թուջե տանիքով, ինչը կամարաշարերի հայտնի նախագծման ձև է եղել 19-րդ դարում։ Այդպիսի կառույցներից են Լոնդոնի Burlington Arcade-ը, որը եղել է խոշոր ջնարակապատ առևտրի կամարաշարերի նախատիպը, Բրյուսելի Սենտ Հյուբերտ թագավորական պատկերասրահը (հոլ.՝ Koninklijke Sint-Hubertusgalerijen, բացվել է 1847 թվականին), Սանկտ Պետերբուրգի Պասաժը (բացվել է 1848 թվականին), Նեապոլի Ումբերտո I պատկերասրահը (բացվել է 1890 թվականին) և Բուդապեշտի պատկերասրահը։
Կենտրոնական ութանկյուն հատվածը վերևի  մասում ունի ապակե գմբեթ։ Հատակի ութանկյան կենտրոնում պատկերված են Իտալական թագավորության երեք մայրաքաղաքների խճանկարե զինանշանները (Թուրին, Ֆլորենցիա և Հռոմ)՝ նաև Միլանի զինանշանը։
Պատկերասրահը իրար է միասցնում Միլանի երկու ամենահայտնի տեսարժան վայրերը՝ Միլանի տաճարը և Լա Սկալա թատրոնը՝ ինքնին լինելով Միլանի տեսարժան վայրերից մեկը։


== Խանութներ, ռեստորաններ, հյուրանոցներ ==

Պատկերասրահը հաճախ անվանում են «Միլանի նկարչական սենյակ» (il salotto di Milano) բազմաթիվ խանութների համար, ինչպես նաև այն միլանցիների  համար հանդիպման և ճաշելու վայր է։
2013 թվականից կամարաշարերի ներսում իրականացվում է բարձրակարգ նորաձևության, ոսկերչական իրերի, գրքերի, նկարների մանրածախ առևտրային վաճառք, ինչպես նաև գործում են ռեստորաններ, սրճարաններ, բարեր։ Այստեղ են գտնվում Միլանի հին խանութներն ու ռեստորանները՝ Biffi Caffè (1867 թվականին հիմնադրել է Պաոլո Բիֆին, միապետի խմորեղենի ավագ խոհարարը), Savini ռեստորանը, Camparino սրճարանը։


== Գրականություն ==
Geist, Johann F. (1982), Arcades: The History of a Building Type, MIT Press, ISBN 0-262-07082-0
Insight Guides (2004), Northern Italy, APA Publications, ISBN 981-234-903-0


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
History and Restoration of Galleria Vittorio Emanuele II Archived 2020-02-23 at the Wayback Machine.
Great Buildings Online information
Նովիե Կարամալի (գյուղ, Միյակինսկի շրջան)

Անվան այլ կիրառումների համար տե՛ս՝ Նովիե ԿարամալիՆովիե Կարամալի (ռուս.՝ Новые Карамалы, բաշկիրերեն՝ Яңы Ҡарамалы), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 630 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսբորն Բարի

Բարի Օսբորն Մ.  (անգլ.՝ Barrie M. Osborne, փետրվարի 7, 1944(1944-02-07), Նյու Յորք, Նյու Յորք, ԱՄՆ), ամերիկացի կինոպրոդյուսեր, գործադիր պրոդյուսեր և ռեժիսոր:


== Կենսագրություն ==
Բարին ծնվել է Նյու Յորքում, Հերտա Շվարցի և Ուիլյամ Օսբորնի ընտանիքում, և մեծացել է Նյու Ռոշելում, որտեղ ավարտել է Նյու Ռոշելսկու միջնակարգ դպրոցը: Նա ավարտել է Նորֆիլդեի Մինեսոտայի՝ Կարլետոն քոլեջը, իսկ այժմ ապրում է  Նոր Զելանդիայի Վելինգտոն քաղաքում: Օսբորնի առավել նկատելի աշխատանքներից է՝ «Մատանիների տիրակալը։ Թագավորի վերադարձը», որի համար նա ստացավ «Օսկար» մրցանակ, որը նա կիսում է Փեթեր Ջաքսոնի և Ֆրան Վալշի հետ: 2012 թվականի փետրվարին ավարտվել են «Ահեղ Գեթսբի» ռեմեյքի ստեղծումը, որտեղ Լեոնարդո դի Կապրիոն կատարել է Ջեյ Գեթսբիի դերը:


== Ֆիլմագրություն ==


=== Պրոդյուսեր ===
Մեծն Գեթսբին (2013) (գործադիր պրոդյուսեր)
Հավերժ ճանապարհ (ֆիլմ)|Հավերժ ճանապարհ (2010) (պրոդյուսեր)
Վիկինգներ (2008) (պրոդյուսեր)
Իմ տնային դինոզավրը (2007) (պրոդյուսեր)
Ամենաարագ «Հնդկացի»  (2005) (գործադիր պրոդյուսեր)
Մատանիների տիրակալը։ Թագավորի վերադարձը (2003) (պրոդյուսեր)
Մատանիների տիրակալը: Երկու ամրոց (2002) (պրոդյուսեր)
Մատանիների տիրակալը: Մատանու եղբայրություն (2001) (պրոդյուսեր)
Մատրիցա (1999) (գործադիր պրոդյուսեր)
Առանց դեմքի (1997) (պրոդյուսեր)
Երկրպագուն (1996) (գործադիր պրոդյուսեր)
Ճենապակե լուսին (1994) (պրոդյուսեր)
Ռապա Նուի (1994) (գործադիր պրոդյուսեր)
Ավելի վայրի նապալմ (1993) (գործադիր պրոդյուսեր)
Դիկ Թրեյսի (1990) (գործադիր պրոդյուսեր)
Մանկական խաղ (1988) (գործադիր պրոդյուսեր)
Պեգի Սյուն ամուսնացել է  (1986) (գործադիր պրոդյուսեր)
Ֆանդանգո (1985) (պրոդյուսեր)
Ակումբ «Կոտոն» (1984) (պրոդյուսեր)
Ութոտնուկը (1983) (պրոդյուսեր)
Մեծ հիասթափություն (1983) (պրոդյուսեր)
Կատերայի ճանապարհը (1981) (պրոդյուսեր)
Ապոկալիպսիսը հիմա (1979)


=== Այլ ===
Չինական սինդրոմը (1979) (երկրորդ ռեժիսորի օգնական)
Դիկ Թրեյսի (1990) (երկրորդ ռեժիսորի օգնական)
Մատանիների տիրակալը: Մատանու եղբայրություն (2001) (ռեժիսորի երկրորդ թիմը)


== Արտաքին հղումներ ==
Օսբորն Բարի Internet Movie Database կայքում
Անզավ-բաղլար

Անզավ-բաղլար, վայր Կարսի մարզի Օլթիի օկրուգում։


== Ծանոթագրություններ ==
Ղոուբանի

Ղոուբանի (վրաց.՝ ღოუბანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 516 մարդ։


== Ծանոթագրություններ ==
Լիլի Կրոնբերգեր

Լիլի Կրոնբերգեր (հունգարերեն՝ Lily Kronberger, նոյեմբերի 12, 1890(1890-11-12), Բուդապեշտ, Ավստրո-Հունգարիա - մայիսի 21, 1974(1974-05-21), Բուդապեշտ, Հունգարական Ժողովրդական Հանրապետություն), հրեական ծագումով հունգարացի գեղասահորդուհի, ով մրցել է կանանց գեղասահքի՝ որպես մարզաձևի կայացման առաջին տարիներին։ Եղել է աշխարհի չեմպիոնի տիտղոսը նվաճած առաջին մարզիկը Հունգարիայից։ Իր մարզական կարիերայի ընթացքում դարձել է աշխարհի քառակի չեմպիոնուհի։ 


== Մարզական կարիերան ==
Լիլի Կրոնբերգերը մասնակցել է կանանց գեղասահքի աշխարհի առաջին իսկ առաջնությանը, որն անց է կացվել 1906 թվականին, շվեյցարական Դավոս քաղաքի սահադաշտում։ Այստեղ նա նվաճել է բրոնզե մեդալ։ Հաջորդ տարի նույնպես նրան բրոնզե պարգևն է բաժին հասել, իսկ դրան հաջորդած չորս տարիներին անընդմեջ՝ 1908-ից 1911 թվականների աշխարհի առաջնություններում նա միայն հաղթանակներ է տարել և հռչակվելով աշխարի ուժեղագույն գեղասահորդուհի՝ ոսկե մեդալների արժանացել։
Լիլի Կրոնբերգերը եղել է առաջին գեղասահորդուհին, ով կամավոր (ազատ) ծրագիրը կատարել է երաժշտության ուղեկցությամբ։ Դա տեղի է ունեցել  1911 թվականին կայացած մրցումների ժամանակ (ջերմորեն ընդունված այդ նորամուծությունը Լիլին մտցրել էր՝ հետևելով հունգար կոմպոզիտոր Զոլտան Կոդայի խորհրդին)։
Կրոնբերգերը, որ ծագումով հրեա էր, 1983 թվականից իր պատվավոր տեղն է գրավել Միջազգային սպորտի հրեական փառքի սրահում, իսկ 1997 թվականից նրան հատուկ անկյուն է հատկացվել նաև գեղասահքի համաշխարհային փառքի սրահում։


== Գլխավոր արդյունքները ==
* Լիլի Կրոնբերգերը Հունգարիայի չեմպիոն է դարձել՝ հանդես գալով տղամարդկանց առաջնությունում. կանանց առաջնություն դեռևս չէր անցկացվում։


== Գրականություն ==
Robert Slater, Great Jews in Sports, Jonathan David Company, Inc. 2004, ISBN 0824604539
Joseph M Siegman, Jewish Sports Legends, Brassey's 2000, ISBN 1574882848


== Ծանոթագրություններ ==


== Արտաքին հղումներ ==
Jewish Sport Hall Of Fame
Jacov Sobovitz: Lily Kronberger, bei Jewish Women’s Archive
Էդվարդ Մորիկյան

Էդվարդ Սարգսի Մորիկյան (օգոստոսի 22, 1927(1927-08-22), Օշական, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - 2002, Երևան, Հայաստան), պտղաբույծ-ընտրասերումնաբան։ Գյուղատնտեսական գիտությունների դոկտոր (1986), ՀՀ ԳԱԱ ակադեմիկոս (1994)։


== Կենսագրություն ==
1955 թվականին ավարտել է Հայկական գյուղատնտեսական ինստիտուտը։ 1965-2002 թվականներին աշխատել է Խաղողագործության, գինեգործության և պտղաբուծության ԳՀԻ-ում. 1992-2002 թվականներին՝ պտաբուծության բաժնի վարիչ։
Հայտնաբերել ու նկարագրել է դեղձենու, ծիրանենու, սալորենու 500-ից ավելի սորտեր ու տեսակներ, ընտրասերման միջոցով ստեղծել է ծիրանենու Նաիրի, Վասպուրական, Արարատի, Արագածի, Վարդենի, Օշականի, Հայկական ուշահաս(Սեպտեմբերի), դեղձենու Մաշտոց, Զվարթնոց, Ամբերդ, Այգեզարդ, Գեղարդ, Անի, Աղթամար, Արտաշատի, Աշտարակի, Օշականի, Բյուրականի, Շիրակի սորտերը։
Խաղողագործության և գինեգործության միջազգային ակադեմիայի անդամ(1998)։
Հեղինակ է «Այգեգործության սկզբնավորումը և զարգացումը Հայաստանում», «Հայաստանի ծիրանենիները», «Հայկական դեղձենու շրջանացված և տարածված սորտերը» և այլ գրքերի ու բազմաթիվ գիտական հոդվածների։ Մորիկյանի կողմից ստեղծվել են ծիրանենու, դեղձենու, խաղողի տարբեր նոր սորտեր։


== Երկեր ==
Այգեգործության սկզբնավորումը և զարգացումը Հայաստանում, Երևան, 1982։
Հայկական դեղձենու շրջանացված և տարածված սորտերը, Երևան, 1983։
Հայաստանի ծիրանները, Երևան, 1988։


== Ծանոթագրություններ ==
Էլիաս Լյոնրոտ

Էլիաս Լյոնրոտ (անգլ.՝ Elias Lönnrot, ապրիլի 9, 1802(1802-04-09)[…], Սամմատտի, Ուուսիմաա - մարտի 19, 1884(1884-03-19)[…], Սամմատտի, Ուուսիմաա, Ուուսիմաա նահանգ, Ֆինլանդիայի մեծ իշխանություն, Ռուսական կայսրություն), ֆին բանահավաք։ Կրթությամբ բժիշկ։ 1836 թվականին հիմնադրել է Ֆինլանդիայում առաջին պարբերական գրական հանդեսը («Մեհիլայնեն», «Mehilainen»)։ Արևելյան Ֆինլանդիայի ու Կարելիայի ժողովրդական երգիչներից հավաքել ու գրի է առել էպիկական ու քնարական ռուներ։ Դրանց հիման վրա վերստեղծել է կարելաֆինն. «Կալևաչա» էպոսը (1835) և կազմել «Կանտելետար» (1840-1841) քնարական ռուների ժողովածուն։ Հրատարակել է նաև «Ֆիննական ժողովրդական առածներ» (1842) և «Ֆիննական ժողովրդական հանելուկներ» (1844) ժողովածուները։ Կազմել է «Ֆին–շվեդերեն բառարան»ը (1866-1880)։


== Ծանոթագրություններ ==
Կարկալայ (գյուղ, Ուվինսկի շրջան)

Կարկալայ (ռուս.՝ Каркалай), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը վերջին գրանցված տվյալներով կազմում էր 965 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Down (երգ, Fifth Harmony)

«Down», ամերիկյան Fifth Harmony խմբի երգը` ռեփեր Gucci Mane-ի մասնակցությամբ։ Թողարկվել է 2017 թվականի հունիսի 2-ին թվային ձևաչափով և հունիսի 6-ին ու 13-ին` ռադիոեթերում։ 2017 թվականի օգոստոսի 15-ին երգն արժանացել է Teen Choice Awards մրցանակի։


== Պատմություն ==
Երգը թողարկվել է 2017 թվականի հունիսի 2-ին որպես խմբի երրորդ ստուդիական ալբոմի գլխավոր սինգլ։
«Down» երգը ներառում է դենսհոլ պարային երաժշտության տարրեր սինթեզատորների, պերկուսիայի հետ և այլն։
Երգն արժանացել է դրական արձագանքների երաժշտական քննադատների և առցանց հրատարակությունների կողմից, ինչպիսիք են՝ Houston Chronicle, Exclaim!, Billboard, Entertainment Weekly, Rolling Stone,, XXL, Time, Idolator, USA Today, Forbes, Spin։


=== Մրցանակներ և անվանակարգեր ===
Teen Choice Awards


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Down» ՅուԹյուբում
Նևիանո դելի Արդուինի

Նևիանո դելի Արդուինի (իտալերեն՝ Neviano degli Arduini), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 3728 մարդ։ Բնակչության միջին խտությունը՝ 36 մարդ/կմ²։ Զբաղեցնում է 105 կմ² տարածք։ Փոստային ինդեքս՝ 43024։ Հեռախոսային կոդը՝ 0521։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Լեոն Բոթա

Լեոն Բոթա (անգլ.՝ Leon Botha, հունիսի 4, 1985(1985-06-04), Քեյփթաուն, ՀԱՀ - հունիսի 5, 2011(2011-06-05), Քեյփթաուն, ՀԱՀ), հարավաֆրիկացի նկարիչ, երաժիշտ և դիջեյ։ Հայտնի է նաև որպես մանկական պրոգերիա հիվանդությամբ տառապող այն սակավաթիվ մարդկանցից մեկը, որն ապրել է մինչև 26 տարեկան հասակը։


== Կենսագրություն ==
Բոթան ծնվել է Հարավաֆրիկյան Հանրապետության Քեյփթաուն քաղաքում, որտեղ ապրել է մինչև մահ։ Լեոնի մոտ պրոգերիան ախտորոշել են դեռևս 4 տարեկան հասակում, ինչն էլ արմատապես ազդել է նրա հետագա կյանքի վրա։ Լեոն հայտնի է ոչ միայն որպես երաժիշտ և դիջեյ, այլև որպես նկարիչ․ թեև նա չի ստացել հատուկ կրթություն արվեստի ոլորտում՝ չհաշված դպրոցները, որտեղ երկու տարի նվիրված ուսումնասիրել է գեղանկարչություն և ոսկերչական իրերի դիզայն։ Դպրոցն ավարտելուց հետո դարձել է նկարիչ և սկսել է կատարել մասնավոր պատվերներ։
2005 թվականին Բոթան աթերոսկլերոզի պատճառով սրտի կաթվածները կանխելու համար տարել է սրտի հաջող վիրահատություն։ 2007 թվականի հունվարին Լեոն կազմակերպել է «Liquid Sword․ I am HipHop» կոչվող իր առաջին անհատական արվեստի ցուցահանդեսը, որի թեման էր հիփ հոփ մշակույթը որպես կենսակերպ։ Ցուցահանդեսը անցկացվել է Դուրբանվիլի Rust-en-Vrede պատկերասրահում։ Նրա երկրորդ ցուցահանդեսը բացվել է 2009 թվականի մարտին և հիմքում ուներ նկարչի կյանքը։ 2010 թվականի հունվարին համագործակցելով Գորդոն Կլարկի հետ՝ Քեյփթաունի Joo Ferreira Gallery պատկերասրահում անցկացրել է «Who Am I? …Transgressions» կոչվող իր առաջին լուսանկարչական ցուցահանդեսը։
Բոթան զբաղվել է դիջեյությամբ և թյորնթեբլիզմով, դիջեյության տարատեսակներով՝ DJ Solarize կեղծանունով։ Ավելին, համագործակցել է Die Antwoord հարավաֆրիկյան խմբի հետ և նկարահանվել է «Enter the Ninja» երգի տեսահոլովակում։


== Մահ ==
2010 թվականի նոյեմբերին Բոթան կաթված է ստացել, և այդ ժամանակվանից առողջությունը սկսել է վատանալ։ Լեոն Բոթան մահացել է 2011 թվականի հունիսի 5-ին՝ իր ծննդյան 26-ամյակից մեկ օր անց։ Լեոնը այս հիվանդության «երկարակյացներից» էր․ պրոգերիա ունեցող հիվանդների սովորական կյանքի տևողությունը 13 տարի է։


== Տես նաև ==
Սեմ Բեռնս


== Ծանոթագրություններ ==
Ջասթին

Ջասթին (անգլերեն` Justin)` լատինական Յուսթինոս (լատիներեն` Justinus) անվան անգլերենացված ձևն է։


== Կրողները ==
Ջասթին Թիմբերլեյք (Justin Timberlake, *1981 թ.)` ամերիկացի երգիչ, երգահան և դերասան
Ջասթին Բիբեր (Justin Bieber, *1994 թ.)` կանադացի երգիչ
Ջասթին Գեբրիել (Justin Gabriel, *1981 թ.)` ըմբշամարտիկ Փոլ Լլոյդի րինգային անունը
Պեսոչնայա (Սուխոդրևի վտակ)

Անվան այլ կիրառումների համար տե՛ս՝ Պեսոչնայա (այլ կիրառումներ)Պեսոչնայա (ռուս.՝ Песочня), գետ Ռուսաստանում, հոսում է Կալուգայի մարզում։ Գետաբերանը տեղակայված է Սուխոդրև գետի ձախ ափին 38 կմ հեռավորության վրա։ Գետի երկարությունը 20 կմ է, ավազանի տարածքը 87,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021603
Հիդրոլոգիական ուսումնասիրությունների կոդը - 110002160
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(238) Հիպատիա

(238) Հիպատիա (անգլ.՝ Hypatia), աստերոիդ աստերոիդների հիմնական գոտում։ Հայտնաբերվել է 1884 թվականի հուլիսի 1-ին Վիկտոր Կնորրեի կողմից Բեռլինում։
Միջին հեռավորությունը Արեգակից կազմում է 2,90819 ա. մ., առավելագույնը մոտենում է 2,6563 ա. մ. հեռավորության վրա և հեռանում 3,1601 ա. մ., իսկ Երկրի ուղեծրին Հիպատիա աստերոիդը նվազագույնը մոտենում է 1,6667 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1811,48 երկրային օրվա ընթացքում, իր ուղեծրով շարժվելով միջինում 0,198733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,39° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(238) Հիպատիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիադին (Մշո գավառ)

Անվան այլ կիրառումների համար տե՛ս՝ Դիադին (այլ կիրառումներ)Դիադին, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից հյուսիս՝ հարթավայրում։
Եղել է զուտ հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վալ դ'Արի

Վալ դ'Արի (ֆր.՝ Val), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 2273 մարդ, բնակչության խտությունը` 92.62 մարդ/կմ²։ Բնակավայրը զբաղեցնում է 24.54 կմ² տարածք։
Բնակավայրը ստեղծվել է 2017 թվականի հունվարին` Նուայե Միսսի, Լը Լոշեր և Տուրնե սյուր Օդոն համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Գրանաչե

Գրանաչե (ֆր.՝ Granace), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սարտեն կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A128։


== Բնակչություն ==
Համայնքի բնակչությունը 2008 թվականին կազմում էր 57 մարդ։


== Տնտեսություն ==
2007 թվականի տվյալներով 28 աշխատունակ տարիքի մարդկանցից (15-64 տարեկան) 18-ը տնտեսապես ակտիվ էին, 10-ը անգործունակ (ակտիվության ցուցանիշը 64,3 %, 1999 թվականին եղել է՝ 63,6 %)։ 18 աշխատունակ բնակիչներից 18-ը աշխատում էին (11 տղամարդ և 7 կին), անաշխատանք էին 118-ը (45 տղամարդ և 73 կին)։ 10 անգործունակ մարդկանցից 0-ը աշակերտներ կամ ուսանողներ են, 7-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գրանաչե» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-12 
«Գրանաչե» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Մասրիկ (գետ)

Մասրիկ, Մազրա, Մազրի, Մեզրե, Մյազրաչայ, Սոդ, Սոդից գետ, գետ Հայաստանի Գեղարքունիքի մարզում։ Սկիզբ է առնում Արևելյան Սևանի լեռների հարավարևմտյան լանջերից և Ծովակ գյուղից հյուսիսում թափվում Սևանա լիճ։ Երկարությունը՝ 45 կմ։ Ակունքները	աղբյուրներից սնվող մանր ու արագահոս առվակներ են, որ միանում և գետ են ղառնում լձամերձ հարթավայր հասնելուց միայն։ Միջին և ստորին հոսանքում դանդաղահոս է և գալարուն։ Նախկինում Մասրիկ դեպի Սևան էր հոսում Գիլլի ծանծաղ ու ճահճապատ լճի միջով։ Այժմ՝ Սևանի մակարդակի իջեցման հետևանքով, Գիլլի փոքրիկ Ժիճն ու նրա ճահճուաները չորացել են և գետը դանդաղ հոսքով թափվում է ուղղակի Սևանա լիճը, ջրհավաք ավսզանը՝ 682 կմ², տարեկան հոսքը՝ 131 մլն մ³։ Հորդանում է գարնանը, ջրերն օգտագորձվում են ոռոգման համար, Ղ. Ալիիշանը Մասրիկ կազմված Է համարում Քեթի (Քեյթի), Երիշատ կամ Արաշատ և Սոդից (Սոդ) գետերի միացումից։ Որանցից Երիշաաը Մասրիկ ի կենտրոնական ճյուղն է, Քեթին՝ միջին և վերին հոզանքը, իսկ Սոդ կամ Սոդից գետը՝ աջ օժանդակը։ Սակայն Սոդ կամ Սոդից գետ հին անունով երբեմն անվանել են նաև ամբողջ գետը։


== Ծանոթագրություններ ==
Վատարո

Վատարո  (իտալերեն՝ Vattaro), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1108 մարդ (2008), բնակչության խտություն՝ 138 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38083։ Հեռախոսային կոդ՝ 0461։
Կոմունայի հովանավոր սուրբն է Սուրբ Մարտին Տուրը։ Տոնը նշվում է նոյեմբերի 11-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 848790


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաքսիմ Բոքսեր

Մաքսիմ Անատոլևիչ Բոքսեր (ռուս.՝ Максим Анатольевич Боксер, հունիսի 8, 1967(1967-06-08), Մոսկվա, ԽՍՀՄ), պատկերասրահի սեփականատեր, հավաքորդ, 20-րդ դարի առաջին կեսի ռուսական նկարչության և գրաֆիկայի մասնագետ։


== Կենսագրություն ==
Մաքսիմ Բոքսորը ծնվել է 1967 թվականի հունիսի 8-ին Մոսկվայում։
2010 թվականին հիմնադրել է Ravenscourt Galleries պատկերասրահը։ 2014 թվականին հիմնադրել է Maxim Boxer աճուրդը։ Աշխատել է «Արտ-Միֆ» արվեստի տոնավաճառի տնօրինությունում և «Ալֆա-Արտ» աճուրդի տանը։
Մաքսիմ Բոքսերի հավաքածուի աշխատանքները մասնակցել են ցուցահանդեսների Տրետյակովյան պետական պատկերասրահում և Ռուսական թանգարանում։
2017 թվականի սեպտեմբերին Մոսկվայում՝ Մանսուրովսկի նրբանցքի 10 հասցեում գտնվող տան նկուղային հատվածում Մաքսիմ Բոքսերը բացել է «Շրջիկ գինետուն» (ռուս.՝ «Перелётный кабак») արտ-տարածքը, որի տարածքում, բացի բարից, գտնվում են գեղարվեստի պատկերասրահի երկու սրահներ և «Порядок слов» գրախանութը։ «Շրջիկ գինետանը» տեղակայված է նաև Գիլբերտ Չեսթերտոնի ակումբը, որը հիմնել է Նատալյա Տրաուբերգը։
Մաքսիմ Բոքսերը 20-րդ դարի առաջին կեսի ռուսական նկարչության և գրաֆիկայի հավատարմագրված մասնագետ է։
Ապրում և աշխատում է Մոսկվայում։


== Ծանոթագրություններ ==


== Արտաքին հղումներ ==
Максим Боксер и «Перелётный кабак» в программе Радио Свобода
Նիկոլսկայա (Ուֆտյուգայի վտակ)

Անվան այլ կիրառումների համար տե՛ս՝ Նիկոլսկայա (այլ կիրառումներ)Նիկոլսկայա (ռուս.՝ Никольская ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուֆտյուգա գետի ձախ ափին՝ 28 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026190
Հիդրոլոգիական ուսումնասիրությունների կոդը - 103002619
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սվիփի (Մեստիայի շրջան, Փարիս)

Սվիփի (վրաց.՝ სვიფი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
(1421) Էսպերանտո

(1421) Էսպերանտո (անգլ.՝ Esperanto), աստերոիդ աստերոիդների հիմնական գոտում։ Հայտնաբերվել է 1936 թվականի մարտի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,090369 ա. մ., առավելագույնը մոտենում է 2,8359 ա. մ. հեռավորության վրա և հեռանում 3,3448 ա. մ.։ Արեգակի շուրջ մեկ ամբողջական պտույտ է կատարում 1984,33 երկրային օրվա ընթացքում, իր ուղեծրով շարժվելով միջինում 0,181421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1421) Էսպերանտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տամմե (գյուղ, Կոոնգա շրջան)

Անվան այլ կիրառումների համար տե՛ս՝ ՏամմեՏամմե (էստ․՝ Tamme), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հութուրմ

Հութուրմ (գերմ.՝ Hutthurm), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 5934 մարդ (դեկտեմբերի 31, 2010 թվական)։ Զբաղեցնում է 37,20 կմ² տարածք։ Պաշտոնական կոդ՝ 09 2 75 128։


== Ծանոթագրություններ ==